Тоқаев сапары: Ресей ЖОО филиалдары ашылады
"Тоқаев сапары: Ресей ЖОО филиалдары ашылады" | "https://abai.kz/post/147026"
TITLE: Тоқаев сапары: Ресей ЖОО филиалдары ашылады
URL: https://abai.kz/post/147026
META: "Тоқаев сапары: Ресей ЖОО филиалдары ашылады" | "https://abai.kz/post/147026"
DATE: 11.02.2022
AUTHOR(s): Abai.kz
TOTAL WORDS: 121
TEXT: Мәскеуде Қасым-Жомарт Тоқаев пен Владимир Путин ұзақ келіссөздер жүргізіп, оның қорытындысы бойынша бірлескен мәлімдеме жасады. Қазақстан Президенті елімізде ең таңдаулы деген ресейлік жоғары оқу орындарының филиалдары ашылатынын айтты. Мемлекет басшысы Қазақстанда инженерлік-техникалық кадрларға деген сұранысты ескеріп, білім беру саласындағы ынтымақтастыққа ерекше назар аударылғанын атап өтті. "Келіссөздер барысында Владимир Владимировичке Ресей Федерациясының ең танымал университеттерінің, әсіресе техникалық университеттерінің филиалдарын Қазақстанда ашуға келісім бергені үшін алғысымды білдірдім. Олар Қазақстандағы білім беру саласына үлкен үлес қосады деп ойлаймын. Қазақстанда баршаның аузында жүрген жоғары оқу орындарының филиалдары ашылады. Бұл - Мәскеу инженерлік-физикалық институты, И.М. Губкин атындағы Ресей мемлекеттік мұнай және газ университеті, Н.Э. Бауман атындағы Мәскеу мемлекеттік техникалық университеті. Бұл білім саласындағы өзара қолдаудың өте салмақты ілгерілеуі деп есептеймін" , - деді Қазақстан Президенті. Abai.kz
